בן-ציון אריה לייבוש הלברשטאם

הרב בן-ציון אריה לייביש הלברשטאם (נולד בג' באייר ה'תשט"ו (1955), ארצות הברית) הוא האדמו"ר הנוכחי של חסידותבאבוב.

ביוגרפיה 

נולד לאדמו"ר רבי שלמה הלברשטאם (השני) ולרבנית פריידא, בת רבי אריה לייבוש רובין, האדמו"ר מטומשוב. בשנת ה'תשל"ה (1975) נישא לקרובת משפחתו העסא, בתו של הרב מנחם מנדל רובין, האדמו"ר ממוזשאי. בני הזוג התגרשו כעבור כשנתיים. נישא בשנית לרוזה, בת ר' משה צבי ווקסמן, ולזוג נולדו 12 ילדים.

לאחר פטירת אביו האדמו"ר רבי שלמה בשנת ה'תש"ס (2000), הוכתר על ידי אחיו האדמו"ר רבי נפתלי צבי הלברשטאם כרב הצעיר של קהילת באבוב. לאחר פטירת אחיו בשנת ה'תשס"ה (2005), הוכתר לאדמו"ר על ידי רוב חסידי באבוב. כשליש מהחסידים הכתירו כאדמו"ר את אחיינו רבי מרדכי דוד אונגר, חתן אחיו האדמו"ר רבי נפתלי צבי. בפסק דין שניתן בבוררות בין שני הצדדים נקבע כי חצרו של רבי בן ציון היא היחידה שיכולה להיקרא בשם "באבוב" ללא שם לוואי.

בניו 
 בנו חיים שלום, חתן רבי בעריש מייזליש אב"ד סאטמאר בארא פארק.
 חתנו הרב חיים שלמה הלברשטאם, סגן דומ"ץ באבוב.
 בנו הרב דוד, חתן רבי לייבוש הורוויץ בן הרב צבי הירש מסטריזוב.
 חתנו הרב חיים דוד וואקסמאן.
 חתנו הרב יחזקאל ליפשיץ
 בנו הרב מרדכי דוב, חתן הרב ברוך אברהם הורוויץ ראש ישיבת באבוב, חתן האדמו"ר רבי שלמה הלברשטאם.
 בנו הרב יחזקאל שרגא, חתן הרב אברהם ברוך הורוויץ ר"מ בישיבת באבוב.
 בנו הרב אברהם יהושע העשיל, חתן הרב ישכר בעריש פרידמאן אב"ד קהל בית ישראל סידערהורסט
 חתנו הרב ישראל בלום בן הרב בן ציון דומ"ץ באבוב לאנדאן, חתן האדמו"ר רבי שלמה הלברשטאם.
 חתנו הרב בן ציון משה הלוי הורוויץ בן רבי אברהם אבא, ראש ישיבת באבוב בלונדון.
 בנו הרב ישראל אלימלך, חתן רבי יצחק יוסף לעזער, כותב בבית האדמו"ר מבאבוב, חתן רבי נחום הורוויץ רב ד'קהל שארית ישראל.
 בנו הרב שלמה, חתן הרב בעריש ארנסטר, בן רבי ישראל ארנסטר בן רבי משה ארנסטר אב"ד מאור חיים ירושלים.

קהילותיו
מרכז חצרו בבורו פארק שבניו יורק. קהילות של חסידיו קיימות גם במונסי, לייקווד, ויליאמסבורג, לינדן, לונדון, אנטווערפן ועוד. בישראל יש לחסידות קרייה בבת ים ("קריית באבוב"), וכן קהילות בערים בני ברק, ירושלים ביתר עילית אשדוד ואלעד וחיפה. בקנדה ישנן קהילות במונטריאל ובטורונטו.

דברי תורתו מופיעים מדי שבוע תחת הכותר אמרי קודש.

קישורים חיצוניים

הערות שוליים

ניו יורק: אישים
אדמו"רי באבוב
אדמו"רים אמריקאים
משפחת טברסקי: ענף צ'רקס-שניאורסון
משפחת טברסקי
נשיאי כולל חבת ירושלים
אמריקאים שנולדו ב-1955